Page:Cherrie and the slae.pdf/68

 56 THE CHERRIE CX. The next, gif we gae doun about, While that this bend of craigs rin out! The stream is there sae stark, And also passeth waiding deep, And braider far than we dow leap, It should be idle wark, It grows aye traider to the sea, Sen owre the lin it came, The rinning deid does signify The deepness of the same: I leive now to deive now, How that it swiftly slids, As sleeping and creeping, But nature sae provids. CXI. Our way then lies about the lin, Whairby I warrand we shall win, It is sae straight and plain, The water also is sae schald, We shall it pass even as we wald, With pleasure, and bot pain : For as we see a mischief grow Aft of a feckless thing, Sae likewise does this river flow Forth of a pretty spring; Whose throat Sir, I wot Sir, Ye may stap with your neive, As you Sir, I trow, Sir, Experience can preive.